24.2.2022
SL
Uradni list Evropske unije
L 45/1471 KOMISIJA PILOTNI PROJEKTI
POGLAVJE PP 07 — VLAGANJE V LJUDI, SOCIALNO KOHEZIJO IN VREDNOTE (nadaljevanje) PP 07 22
(nadaljevanje)
PP 07 22 02
(nadaljevanje) Opombe Nove tehnologije dramatično in nenehno spreminjajo dinamiko oblikovanja javnega mnenja in medijskega okolja.
Medtem ko omogočajo enostavno posredovanje informacij v javnem interesu širšemu občinstvu in spodbujajo pluralnost, lahko način, na katerega se informacije oblikujejo, iščejo in širijo po spletu, dejansko zaostri polarizacijo, v kateri je oseba izpostavljena novicam, virom in zamislim, ki ustrezajo njenim izraženim preferencam.
To lahko skupaj s pridobitno usmerjenimi platformami, ki si izmenjujejo podatke izključno iz komercialnih razlogov, občutno omeji možnosti za srečevanje z nasprotnimi stališči in razpravljanje o njih, ter ogrozi etično novinarstvo, pluralnost medijev in samo evropsko demokracijo.
Hkrati se novinarji in drugi medijski akterji v Uniji soočajo z nasiljem, grožnjami, nadlegovanjem ali javnim sramotenjem, predvsem zaradi svojih preiskovalnih dejavnosti za zaščito javnega interesa pred zlorabo pooblastil, korupcijo, kršitvami človekovih pravic ali kriminalnimi dejavnostmi, po podatkih Platforme Sveta Evrope za zaščito novinarstva in varnosti novinarjev pa več kot polovico primerov zlorab zaposlenih v medijih storijo državni akterji.
Priča smo veliki količini dezinformacij in propagande, ki se hitro širita prek interneta in drugih medijev.
Glede na družbene in politične posledice je bolj kot kdaj koli prej ključnega pomena, da so naši državljani kritični uporabniki medijev in družbenih medijev.
Nujno je vložiti ustrezna finančna sredstva v medijsko in digitalno pismenost in razvoj skupnih strategij Unije, skupaj z novinarji, akademiki, mednarodnimi organizacijami in organizacijami civilne družbe, da bi državljane in spletne uporabnike usposobili, da bi prepoznali dvomljive vire informacij ter bi opazili in razkrili namerno neresnične vsebine in propagando.
Namen evropskega festivala novinarstva in medijske pismenosti je okrepiti dialog, sodelovanje in partnerstvo v Uniji, med novinarji, medijskimi hišami, vključno z javnimi mediji, organizacijami civilne družbe in strokovnjaki za medijsko pismenost, s poudarkom na ključnih vprašanjih našega časa, s posebnim poudarkom na mladih, vključno s študenti novinarstva, ljudeh in družbenih medijih: kako se boriti proti dezinformacijam v času naknadne resnice.
Novinarji iz vse Evrope bodo vsako leto povabljeni, da prek spleta predložijo predhodne prispevke na posebni platformi in predložijo konkretne predloge za izboljšanje zakonodaje in delovnih pogojev za ta sektor na evropski in nacionalni ravni.
V okviru tega dogodka bodo lahko medijski strokovnjaki pripravili nove predloge, spremljali izvajanje veljavnih pravil in določili rezultate na področjih, kot so zaščita in varnost novinarjev, socialna varnost, nov poslovni model za medije, vloga in vpliv digitalizacije na medijski sektor, vloga medijev v boju proti dezinformacijam ali večja medijska pismenost.
Dogodek bo nato zbral medijske strokovnjake iz različnih okolij, tj. velike medijske korporacije, samostojne delavce, neodvisne preiskovalne novinarje, lokalne medijske hiše ter predstavnike tiskovnih združenj in nevladnih organizacij za svobodo medijev, predstavnike nacionalnih in evropskih organov pa bodo povabili kot gostujoče govornike ali opazovalce.
Ta oblika bo izboljšala ozaveščenost novinarjev o obstoječih ukrepih in najboljših praksah ter nacionalnim in evropskim organom omogočila, da se povežejo in bolje razumejo potrebe sektorja v obliki letnega strukturiranega dialoga.
Na dogodku bodo vsako leto pripravili seznam političnih priporočil, pri čemer bodo upoštevali prispevke, ki so jih predložili novinarji po vsej Evropi, in sklepe na tej podlagi.
Ta priporočila bi morala biti podlaga za politične ukrepe na področju svobode medijev, ki so vključeni v delovne programe Evropske komisije, pa tudi drugih ustreznih